විග්වෑම් - බොබ් ඩිලන්ගේ ගීතයක්

"**විග්වෑම්**" යනු බොබ් ඩිලන්ගේ (Bob Dylan) 1970 වසරේදී නිකුත් වූ *සෙල්ෆ් පෝට්‍රේට්* ([*Self Portrait*](http://en.wikipedia.org/wiki/Self_Portrait_(Bob_Dylan_album))) ඇල්බමයේ ගීතයකි. මෙම ගීතය ලොව පුරා රටවල් කිහිපයක හොඳම ගීත 10 අතරට පමීණීමට සමත් විය. එමෙන්ම මෙහි මූලික ගීතය තුල "ලා-ලා" ලෙස කටහන්ඬින් කරනු ලබන මුඛ ඛන්ඩ ඇතුලත් වන අතර 1970 මාර්තු මස මුල නිව් යෝක් නගරයේදී පටිගත කෙරන ලදි. එම මස අගදී ගීතයේ නිෂ්පාදකවරයා වන බොබ් ජොන්ස්ටන් (Bob Johnston) ඝන (පිත්තල) සංගීත භාණ්ඩ යොදාගෙන පෙර තිබූ ගීතය වඩාත් ගුණවත් කෙරන ලදී. මෙය "නැෂ්විල්" හිදී පටිගත කරන ලද අතර "ටෙනිසී" හිදී පවති ප්‍රසංගයකදී ඩිලන් ගේ සහභාගිත්වයකින් තොරව ඉදිරිපත් කරන ලදී.

ගීතය සඳහා වූ විවේචන බෙහෙවින් සුභවදී වූ අතර විචාරකයෝ එය *සෙල්ෆ් පෝට්‍රේට්* ඇල්බමය තීව්‍ර කිරීමට සමත් වූ බව පවසූහ. සමහර කලාකරුවෝ මෙම ගීතයේ තවත් සංස්කරණ නිර්මාණය කළහ. ඒ අතරින් ජර්මන් ජාතික ඩ්‍රා‍ෆි ඩ්යුට්ස්චර් (Drafi Deutcher) ගේ සංස්කරණය එවකට ජර්මනියේ හොඳම ගීත 20 අතරට පැමිණීමට සමත් විය.

## පටිගතකිරීම
ඩිලන්ගේ *සෙල්ෆ් පෝට්‍රේට්* ඇල්බමය පටිගත කරන අතරතුර "විග්වෑම්" ගීතය පටිගත කරන ලද අතර බොබ් ජොන්ස්ටන් (Bob Johnston) එහි නිෂ්පාදකවරයා විය. "විග්වෑම්" ගීතයේ මූලික සංස්කරණය *සෙල්ෆ් පෝට්‍රේට්* අල්බමයේ මුල් ගීතය ලෙස යොදන ලද අතර 1970 මාර්තු මසදී නිව් යෝක්හී පිහිටි  *කොළොම්බියා* ශබ්දාගාරයේදී පටිගත කරන ලදී. ඩිලන්ගේ චරිතකථාකරු ක්ලින්ටන් හෙයිලින් (Clinton Heylin) විසින්, මෙම ගීතය මාර්තු මස මුලදී පටිගත කෙරූ බව ලියන ලදී. එම සැසියේදී "පෝල් සයිමන් (Paul Simon)" ගේ "ද බොක්සර් (The Boxer)" නම් වූ බැලඩ් ගීතය ද අතුලත් වන බව සඳහන්ය.

මෙම ගීතයේ දී ඩිලන් නළා වාදන කැ‍ටුව යන  "ලා-ලා" ලෙසින් වූ මුඛ ඛණ්ඩ ගායනා කරන අතර එම කොටස් "මිරිආචි (miriachi)" සහ "ටෙක්ස්-මික්ස් (Tex-Mex)" නම් වූ ගැමි සංගීත අසුරු කරයි. 

## එළි දැක්ම
"විග්වෑම්" ගීතය *සෙල්ෆ් පොට්‍රේට්* ඇල්බමය සමඟ 1970 ජූනි මස 8 වන දින එළි දක්වූ අතර එම ගීතය ඊට පෙර ජූනි හෝ ජූලි මස එළි දක්වන ලදී.  1972 දී ඩෙන්මාක්, ප්‍රංශය, මලයාසියා, නෙදර්ලන්තය, සහ ස්විට්සර්ලන්තය, යන රටවල් වල  ජනප්‍රියම ගීත 10 තුලට ඇතුලත් වූ අතර කැනඩාව සහ ජර්මනිය යන රට වල ජනප්‍රියම ගීත 40 තුලට අතුලත් වීමට සමත් විය. එමෙන්ම ඇමරිකා එක්සත් ජනපදයේ *බිලාබෝඩ්* හොට් 100 (*Billaboard Hot 100*), ගීත ලැයිස්තුවේ 41 වන ස්ථානයද *බිලාබෝඩ්* ටොප් 40 ඊසි ලිස්ට්නින්, ගීත ලැයිස්තුවේ 13 වන ස්ථානයට පත් වීමට සමත් විය.

වසර කිහිපයකට පසු, එනම් 2000 මුල් කාලය පමණ වන්නට බොබ් ඩිලන්ගේ ගීත ඇල්බමයක් වූ ද එසෙන්ෂල් බොබ් ඩිලන් (*The Essential Bob Dylan*) හි "විග්වෑම්" ගීතය අතුලත් විය. එමෙන්ම 2001 වසරේ නිකුත් වූ ද රෝයල් ටෙනෙන්බමස් චිත්‍රපටයේ ශබ්දපථය ([The Royal Tenebamus (soundtrack)](http://en.wikipedia.org/wiki/The_Royal_Tenenbaums_(soundtrack))) ''රේඩියෝ 2-ද ටොප් කලෙක්ටී '70 වොල්.2* (2010), *ටොප් 40 හිටාචීෆ් - 1970* (2011) සහ *රිමෙම්බර් ද 70ස් වොල්.5* නම් වූ සම්පාදන වලද ඇතුලත් විය.

## ඇගයුම
සමස්ථයක් වශයෙන් ගීතය සඳහා වූ ප්‍රතිචාර ධනාත්මක විය. *බිලාබෝඩ්* සඟරාව සමාලෝචනය කරන පරිදි මෙම ගීතය "ජයග්‍රහනයක්" ලෙස වර්ණනා විය. එමෙන්ම ඕල් මියුසික්        (AllMusic) හි මෙම ගීතය තීව්‍ර කොට දක්වන අතර මයිකල් ග්‍රේ ([Michael Gray](http://en.wikipedia.org/wiki/Michael_Gray_(author))) එය *සෙල්ෆ් පෝට්‍රේට්* අල්බමයේ "හොඳම ගීතය" ලෙස වඩා ඉස්මතු කොට දක්වයි. ග්‍රීල් මාකස් (Greil Marcus) ද මෙම ගීතය ගැන සුභවාදී අදහසක් දැරූ අතර එය "ඉතා හොඳ කාර්යයක්" ලෙස සඳහන් කළේය. නිව් ම්යුසිකල් එක්ස්ප්‍රස් (NME) සඟරාවේ ලේඛකයෙකු වූ පෝල් ස්ටෝක්ස්, මෙම ගීතය ඩිලන්ගේ බහුශ්‍රැත බාවය පිළිබිබු කරන බව දක්වීය. රසිකයෙකු වූ හීතර් පේරස් පවසන පරිදි *ද රොයල් ටෙනින්බමස්'' චිත්‍රපටයේ ශබ්දපථය වන මෙම ගීතය, චිත්‍රපටය තුල භාවාත්මක වාතාවරණයක් ජනිත කොට ඇත. පිච්ෆෝක් (Pitchfork) සන්නිවේදන ඒකකයේ ලෙඛකයයෙකු වූ  රොබ් මිට්චම්, මෙම ගීතය අමිහිරි  "පිත්තල කැබැල්ලකින් ඇසෙන ල‍තෝනියක්" ලෙස දක්වා ඇත.

## ප්‍රතිනිර්මාණ
"විග්වෑම්" ගීතය ප්‍රතිනිර්මාණය කරන ලද කලාකරුවන් ලෙස සැලකූ කල ද නිව් ක්‍රිස්ටි මින්ස්ට්‍රල්ස් (The new Christy Minstrels), සවුන්ඩ්ස් ඔචෙස්ට්‍රල් (Sounds Ochestral), සහ ප්‍රංශ ඔචෙස්ට්‍රා නායකයන් රෙයිමන්ඩ් ලෙෆව්‍රෙ (Raymond Lefèvre) සහ කැරවෙලී (Caravelli) දැක්විය හැක. එමෙන්ම ඩ්‍රා‍ෆි ඩියුට්ස්චර් (Drafi Deutcher) මෙම ගීතය "වීල් ඉච් ඩිච් ලීබ්" ("බිකෝස් අයි ලව් යූ")  නමින් ජර්මානු පදවැල් සමඟ ප්‍රතිනිර්මාණය කළ අතර එය 1970 වසරේදී ජ්ර්මනියේ හොඳම ගීත 20 අතරට පමිණීමට සමත් විය.

## ගීත දර්ශක
## සඳහන
## බාහිර සම්බන්දතා
*